**Eesti Puuetega Inimeste Koja juhatuse e-koosoleku protokoll 4/2019**

**Toimumise aeg**: 22. mai kuni 28. mai 2019

**Toimumise koht**: juhatuse e-kirja list

**Koosoleku algus**: 22.05 kl 12:11

**Koosoleku lõpp**: 28.05 kl 11:20

Osalesid: Monika Haukanõmm, Kaia Kaldvee, Toomas Mihkelson, Kairit Numa, Jakob Rosin, Mihkel Tõkke, Helmi Urbalu, Helle Sass ja Ulvi Tammer-Jäätes

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht.

Koosolekut asub juhatama Monika Haukanõmm, kes teeb ettepaneku kinnitada koosoleku protokollijaks Anneli Habicht.
**OTSUS**: Kinnitada koosoleku protokollijaks Anneli Habicht.

Monika Haukanõmm (edaspidi MH) tutvustab koosoleku päevakorda.

**Koosoleku päevakord:**

1. **MTÜ Eesti Aspergerite Ühingu EPIKoja toetajaliikmeks astumise taotluse arutelu ja otsus**

**OTSUS:** Kinnitada päevakord ühehäälselt.

1. **MTÜ Eesti Aspergerite Ühing EPIKoja toetajaliikmeks astumise taotluse arutelu ja otsus**

MH tutvustab toetajaliikmeks taotleva organisatsiooni poolt esitatud taotlust (lisatud protokollile).

MH: Nagu mäletate, on nad kahel korral taotlenud täisliikme staatust, mõlemal korral on juhatus teinud eitava otsuse ning viimasel üldkoosolekul ei toetanud liikmeks vastuvõtmist valdav enamus meie liikmetest.

MH selgitab, et EPIKoja põhikirja punkt 2.3. ütleb: Ühingu toetajaliikmeteks saavad olla juriidilised isikud, kelle peamine tegevusvaldkond on seotud puuetega inimestega või kes panustavad ühingu eesmärkide saavutamisse rahaliselt või muude toetavate tegevustega.

MH väljendab seisukohta, et tema arvates ei ole juhatusel mingeid põhikirjalisi ja ega ka sisulisi takistusi, miks Eesti Aspergerite Ühing ei võiks olla toetajaliikme staatuses.

MH ootab juhatuse liikmete arvamusi seoses MTÜ Eesti Aspergerite Ühingu taotlusega saada EPIKoja toetajaliikmeks. MH on taotlust toetaval seisukohal.

Jakob Rosin: Olen  päri, ei näe, miks nad ei võiks toetajaliige olla.

Kaia Kaldvee: Mina ei ole vastu.

Mihkel Tõkke: Olen nõus ühingu toetajaliikmeks saamisega.

Toomas Mihkelson, Ulvi Tammer-Jäätes, Kairit Numa, Helle Sass ja Helmi Urbalu väljendavad samuti taotlusele toetust. Juhatuse liikmed toetavad taotluse rahuldamist konsensuslikult.

**OTSUS:** Lähtudes EPIKoja põhikirja osa II Ühingu liikmeks vastuvõtmise ning ühingust väljaastumise ning väljaarvamise kord ja tingimused punktist 2.3. “Ühingu toetajaliikmeteks saavad olla juriidilised isikud, kelle peamine tegevusvaldkond on seotud puuetega inimestega või kes panustavad ühingu eesmärkide saavutamisse rahaliselt või muude toetavate tegevustega”, rahuldada MTÜ Eesti Aspergerite Ühingu taotlus astuda EPIKoja toetajaliikmeks.

Koosoleku juhataja: Monika Haukanõmm

Koosoleku protokollija: Anneli Habicht